<div class="description">
<p><b>Danish</b>: Maleriet var oprindeligt i den augustenborgske slægts eje. Efter 1850 blev augustenborgernes godser konfiskeret af den danske stat, og slægten måtte drage i landflygtighed med sit indbo til dens schlesiske ejendomme. Ved Ernst Günthers død i 1921, uddøde den augustenborgske mandslinje, og godset og indboet tilfaldt flere forskellige kvindelige medlemmer af slægten, der, som følge af den almindelige fattigdom i Tyskland i kølvandet på 1. verdenskrigs afslutning, besluttede at realisere effekterne. Samlingen, som bestod af talrige kunstværker og genstande med tilknytning til det danske kongehus, blev solgt enkeltvis og i mindre portioner. <br>
I 1930 var en mindre samling af effekterne endt i Matthies antikvitetshandel i Berlin. Her købte museumsinspektør Otto Andrup hele samlingen på 300 genstande, bestående af malerier, møbler og bl.a. sølvtøj, for ca. 120.000 kr. Købet var lidt af en satsning fra Andrups side, idet han på grund af juleferie, ikke havde kunnet komme i kontakt med Frederiksborgmuseets bestyrelse, og dermed ikke havde bemyndigelse til det store udlæg. Købet blev derfor officielt foretaget af Andrup selv, på trods af at han ikke selv havde sådanne midler til rådighed. Det lykkedes dog et par dage efter for Andrup at få bestyrelsen til at acceptere købet, som bl.a. indeholdt dette maleri af prinsesse Louise Augusta, malet af Jens Juel. <br>
Frederiksborgmuseet udvalgte end del genstande til den nationalhistoriske udstilling og resten blev efterhånden bortsolgt til anden side. <br></p>
<ul><li>Kilde: Zelia N. Andrup, <i>Otto Andrup og livet omkring ham</i>, Rosenkilde og Bagger, 1970, s. 118-125.</li></ul></div>
<bdi><a href="https://en.wikipedia.org/wiki/en:Jens_Juel_(painter)" class="extiw" title="w:en:Jens Juel (painter)"><span title="Danish painter (1745-1802)">Jens Juel</span></a>
</bdi>
1787<div style="display: none;">date QS:P571,+1787-00-00T00:00:00Z/9</div>
Own photographic reproduction of an expired work of art.